Magyar felirat: Brigi (brigichan@hotmail.com)
A hold szerelmesei ~ 17. rész ~
Azt mondta, nem kell királynak lennie, míg mi ketten együtt lehetünk.
Már nem mondja...
Megegyeztünk, hogy nem fogunk hazudni egymásnak.
Azért kezdtem ezt el, hogy fivérekként ne kelljen többé egymást megölnünk.
De míg azt a kastélyt építtettem, rájöttem, hogy ha a király személye megváltozik, a világ is megváltozhat általa.
Nem hagyom többé, hogy mások irányítsanak.
És véget vethetek ennek az őrületnek.
Mindenképpen... király akarok lenni!
Mi a baj? Nem szeretnéd, hogy király legyek?
Nem szeretném...
De azt még jobban gyűlölném, ha távol kellene lennem öntől.
Köszönöm.
Király lesz fenségedből.
Tudom jól.
Ugyanakkor soha...
Soha nem szabad ártania a testvéreinek!
Meg tudja ezt ígérni nekem?
Wang So herceg az!
Közeledik a sereg!
Zárjátok be a palota kapuit!
Te...! Mit rejtegetsz előlem?
Talán mérget tettél a teába?
Nem, felség!
Az eunuch már megkóstolta, és rendben találta!
Most, hogy ebbe az állapotba jutottam, és eltöprengtem,
rájöttem, hogy minden veled kezdődött.
Hogyan...?
Mu, Eun, és az ő felesége...
Még a néhai apánk is...!
A halottak mind engem gyötörnek!
Minden a te hibád!
Eldöntöttem, hogy megölöm a fivéreimet, és király leszek!
Minden azért történt, mert segítettél elfedni So arcán a sebhelyet, hogy elfoglalhassa a helyem!
Azért, mert elvette, ami az enyém...!
Felség!
Yo!
Az öcséd...! So a palota felé közeledik!
Wang So fellázadt ellened!
Yo, Yo...!
Ezt most meg kell írnod!
Írd meg, hogy lemondasz a trónról Jeong javára!
Igyekezz!
Micsoda?
Nem hagyhatjuk veszni a trónt!
Gyorsan! Írd le, hogy Jeong lesz az új király!
Akkor majd elkezdhetjük tervezni a jövőt! Gyerünk!
És... velem mi lesz?
A fia vagyok még egyáltalán?
Mi vagyok én önnek, édesanyám?
Valaki, aki csak azért létezik, hogy a trónon üljön?
Már nincs szüksége a fiára, ha az nem lehet király többé?
Yo, ne csináld ezt!
Ha így folytatod, mindent elveszíthetsz!
Kérlek, add át a trónt Jeongnak!
Azt hiszem, most már értem, hogyan érezhette magát So...
Vezessék ki az anyakirálynét!
Yo!
Yo, ne csináld ezt! Yo, Yo!
Yo! Eresszenek! Azonnal engedjenek el!
Eresszenek! Yo!
Yo!
Eresszenek! Yo!
Még nem tudtam elérni Ukot!
Park Sukyeong a 4. herceget támogatja...
A palota katonái nem sokáig fognak...!
Édesanyám...?
Bárhogy is döntesz, én veled tartok!
Amint láttam a fivéredet, tudtam.
Tudtam, mi az, amit elmulasztottam megtanítani nektek.
Ha uralkodni akartok a palotában, valamit fel kell áldoznotok érte.
Édesanyám...
Döntened kell!
A világ a lábaid előtt heverhet, de elvesztheted miatta a szerelmet.
Vagy megőrizheted a szerelmet, de akkor nagyon szerényen kell leélned az életed.
És ha én a világot választom?
Akkor én... lemondok a fiamról.
Megtámadom a palotát, amit eddig mindig is megvédeni próbáltam.
Segítek bejutni a palotába vérontás nélkül.
Nem fogom elfelejteni, amit tettél.
Tudtam, hogy végül minden az övé lesz!
Mi az, amit ennyire elrontottam?
Féltem, hogy engem is elhajítanak majd.
Pont, mint So öcsémet!
Azt hittem, félreállítanak majd.
Az anyám azt mondta...
Azt mondta, tökéletes vagyok, és semmiben sem szenvedek hiányt.
Mégis...
Minden miattad történt!
Mert te beleavatkoztál mindenbe!
Neked kellene választanod!
Kinek adjam a trónt?
Jeongnak?
Uknak?
Baekának vagy Sónak?
Olyan nagyszerű leány vagy! Miért nem választasz közülük?
Találjátok meg a királyt!
Igenis!
Én csak...
Megpróbáltam életben maradni...
Elolvastad?
Félre!
Azt mondtam, álljanak félre! Mozogjanak!
Yo...!
Köszöntöm az új királyt!
Éljen... éljen...
Éljen sokáig!
Hogy érted azt, hogy „király”?
Őfelsége nekem adta a trónt, mielőtt meghalt volna.
Lemondott az én javamra.
Micsoda?
Köszöntjük az új királyt!
Éljen, éljen, éljen sokáig!
- Éljen sokáig őfelsége! - Éljen, éljen, éljen sokáig!
Éljen sokáig őfelsége!
Éljen, éljen, éljen sokáig!
Gwangjong...
Ő lett Korjo 4. királya...
Ő Gwangjong...
Mostantól nem úgy emlékeznek majd rá, mint véreskezű uralkodóra.
Majd én segítek ebben felségednek!
A Hwangbo-klán mostantól nem a király, hanem a királyné címét próbálja megszerezni.
Nagyon bántott, mikor láttam, hogy megváltoztál.
Minél jobban eltévelyedsz, annál jobban fogsz szenvedni.
Jobb, ha távol tartod magad a királyi családtól.
Miért nem jöttél el a beiktatási ceremóniára?
Mi lesz, ha az emberek majd félreértik?
Mire megérkeztem Szogjongba,
Wang Shikryeom bácsikánk már meghalt.
So emberei azonnal házi őrizet alá vontak engem, míg el nem engedtek.
De addigra már más kezébe került a trón...
A lázadó, aki végzett egy árulóval, hőssé lett...
Én akartam ezt a széket,
és most Wang So ül benne.
Azt akartad, hogy szembesüljek ezzel.
Nem túl kegyetlen ez egy kicsit?
Segíts nekem!
Királyné leszek, és enyhítem számodra mindazt a szenvedést, amin most keresztül kell menned!
Osztozni fogok abban a teherben, ami mindeddig a te vállaidra nehezedett!
Adj erőt nekem, Uk! Kérlek!
Ami a főváros Szogjongba költöztetését illeti...
Parancsolom, hogy azonnal vessünk véget neki.
Azok, akiket az építkezés miatt kényszermunkára fogtak,
a szolgálatuk idejére megfelelő fizetséget kapnak,
és visszatérhetnek a földjeikre.
Mi lesz azokkal, akik a szolgálat közben odavesztek?
Teljesítsük családjaik kívánságát!
Biztosítsunk nekik munkát, vagy kárpótoljuk őket egyéb javakkal!
Ugyanez vonatkozik a sérültekre is.
Akkor... ma estére nincs több dolgunk?
Nincs.
Felség...
A Damiwon udvarhölgye, Hae úrnő várja önt.
Haesu?
Su?
Hát visszatért.
Sajnálom, hogy ilyen sokáig megvárattalak.
Nos...
Tessék, ezt szereted, nem igaz?
Hálás vagyok a nagylelkűségéért, felség!
Hagyd ezt! Hiszen magunk vagyunk!
Szólíts csak fivéredként!
Egyedül neked engedem meg.
Igenis, felség.
Már megint „felség”?
Hálásan köszönöm, felség!
Ülj le, ülj csak le!
Ez így jó. Nagyon tetszik.
Már vártam, mikor ehetünk úgy veletek, akár egy igazi család.
Rendben, megértettük! Most már ennünk kellene!
Ha tovább beszéltetnek, miközben ilyen éhes vagyok, többet nem eszek önökkel!
Jól van, együnk!
Su!
Azt hittem, eltűntél!
Elmegyek, amint elaludt.
Hosszú nap áll felséged mögött.
Miért mennél vissza a szállásodra?
Aludj csak itt velem!
Miért?
Még csak most lett király felségedből.
Nem akarom, hogy rosszindulatú szóbeszéd kapjon szárnyra.
Holnap visszajövök.
Itt van rád szükségem!
Egyszerűen nem érzem jól magam ebben a palotában.
Talán mert láttam itt meghalni az előző lakóit...
Fojtogat már annak a gondolata is, hogy egyedül kell itt lennem.
Maradj itt velem, kérlek!
Maradj velem...!
Mesélj nekem egy történetet!
Sehol sem vagyunk még az ezernyi történethez képest.
Nos... innen nem látni a csillagokat...
Ó, talán akkor legyen ez egy mese felségedről?
Rólam?
A nagy, gonosz farkas megeszi a Piroska nevű kislányt.
Egyszer volt, hol nem volt,
volt egyszer egy tündéri kislány, olyan nagy szemekkel, mint nekem,
akit az édesanyja elküldött a nagymamájához, hogy vigyen neki ételt...
Már egy nap után rájöttem, milyen naiv voltam.
Azt akartam, hogy király lehessen, mert túl nehéz volt várnom rá.
Most viszont úgy tűnik, még többet kell várnom rá.
Vigyázz, mit mondasz!
Mivel Gyeonghwa hercegnő szerzetes lett,
a királyné széke gyakorlatilag üres.
Az emberek megpróbálnak majd irányítani téged, ezért légy óvatos!
Úrnőm! Kisasszony!
Chaeryeong...
Hae udvarhölgy, az anyakirályné látni kívánja önt.
Köszöntöm felségedet.
Azért kérettelek ide, mert kérdeznem kell valamit.
Jeong...
Ezt a néhai király hálótermében találtuk.
A végrendelkezésének tűnik.
Biztos vagyok benne, hogy a trónutódlásról rendelkezett benne.
Ha így van, akkor lehet, hogy nem is So neve állt rajta.
Így hát halljam!
A néhai király valóban lemondott a trónról So javára?
Ha félsz, és ezért nem mondhatsz semmit, meg tudunk védeni!
Ezért most légy őszinte!
A néhai király valóban lemondott a trónról So javára?
Igen, így történt...
Hazugság...! Hazudsz!
Ismertem a fiamat!
Senki sem ismerte őt jobban nálam!
Soha nem mondott volna le So javára!
Halljam! Mondd el az igazat!
- Édesanyám...! - Beszélj! Halljam!
- Mondd el! - Elég!
Ezt azonnal hagyja abba!
Engem megkérdezhet róla, miért zaklatja hát őt?
Valóban?
Akkor te miért nem mondod el az igazat?
Miért szaggattad szét a rendeletet?
Ki mondta, hogy én szaggattam szét?
Nem tudom, miért tépte szét Yo, és hagyta hátra mindössze szóban, amit kíván.
Kétség nem fér hozzá, hogy lemondott a trónról az én javamra.
Volt saját fia is, miért mondott volna le az öccse javára?
Ha ennyire kíváncsi vagy rá, miért nem kérdezed meg őt erről a túlvilágon?
Helyesen tette, hogy lemondott.
Mi lett volna, ha erővel kell magamhoz ragadnom a trónt?
Mostanra a palotát... elborítaná Jeong, a testvéreim és unokaöcséim vére.
Felség, miért nem munkálkodik inkább a néhai király tiszteletére rendezendő gyászszertartáson?
Gyakran meglátogatom majd, hogy lássam, hogy van.
Ne szólíts engem így!
Nem akarom, hogy anyakirálynéként tekintsenek rám, csak mert te ülsz a trónon!
Én is édesanyám fia vagyok.
Ha az ön fia a király, az azt jelenti, hogy ön az anyakirályné.
Te csupán egy tolvaj vagy, aki ellopta a trónt a fiamtól!
Értesítsd a családomat Csungdzsuban, hogy beszélni akarok velük!
Nem kell megjelenned előttük, még akkor sem, hogy hívatnak téged!
Rendben...
Bárki legyen is az, bármilyen ranggal bírjon is, előbb az én beleegyezésemre lesz szükséged!
Megértetted?
Meg...
Én...
Felség, a város szóbeszédtől hangos.
Miféle szóbeszédtől?
Úgy hiszik, Gyeongchun hercegnek kellett volna királynak lennie.
Park Yeonggyu miniszter szerint felséged hazudott a néhai király végakaratával kapcsolatban...
Öljék meg őt!
Hogyan?
Mindenkit vádoljanak meg felségárulással, aki tiltakozni mer ellenem!
A néhai király szolgái...!
Gondoskodjanak az udvarhölgyekről és katonákról, akik az egykori királyt szolgálták!
Senkit se hagyjanak életben, aki vitatni meri a trónutódlást!
Egy lelket se!
Gondoskodjunk róluk!
A király mindenáron el akar kapni.
Ön vonta kétségbe a néhai király végakaratát!
Azt hitte, nem fogják ezt megtorolni?
Valóban?
Akkor talán jobb, ha nyilvánosságra hozom, hogy te pedig So és Baeka herceg után kémkedtél!
Azt hitted, egyedül fogok majd meghalni?
Ostoba leány!
Ezt régóta nem láttam.
Egészen koszos már... Új fonálra lesz szükséged.
Nem akarom elhagyni...
Azt mondtad, a szüleidtől kaptad.
Azt hiszem, tennem kell valamit, aminek a szüleid nem igazán fognak örülni.
Miről van szó...?
Mielőtt összeházasodnánk,
azt hiszem, egy köztiszteletben álló család fogadott lányaként kell téged bejegyeztetnünk.
Azért, mert a kései Pekcséből származom, ugye?
~ Gyeon Hwon (867-936): kései Pekcse alapító királya, Silla birodalmának meghódítója ~
A nagymamám még mindig tisztán emlékszik, mi történt Gyeon Hwon idején.
A családját a szeme láttára ölték meg.
Ha teheti, igyekszik elkerülni mindenkit, aki a kései Pekcséből származik.
De hát mindez azelőtt történt, hogy mi megszülettünk volna!
Nem, mintha neked bármi közöd lenne Gyeon Hwonhoz...
Te Gyeon Hwon unokája vagy.
Mégis... jobb elkerülni a bajt, ha lehet.
Később majd felkeresem szüleid sírját, hogy a bocsánatukat kérjem.
Ha erre a kapcsolatra fény derül,
Baeka herceg sem lesz biztonságban.
Nem bánnád?
Korjo királya megölte a szüleimet,
az én királyom pedig megölte a te családodat.
Szerinted helyes dolog volna együtt lennünk?
Uhi...
nem az én hibám volt,
és nem is a tiéd, ami történt.
Csak kettőnkre gondolj!
Sosem foglak elhagyni téged, hacsak nem szeretsz ki belőlem.
Nem engedhetem!
Szeretnék most már megpihenni, és visszamenni a városba, ahol születtem.
Most mindennél jobban szükségem van önre!
Nem értem, miért ragaszkodik ahhoz, hogy elmenjen!
Hogy őszinte legyek,
belefáradtam a királyi család ügyeibe.
Bármerre csak járok,
a lányomat...
A kislányomat látom, és az ő hangját hallom.
Igyekeztem úgy tenni, mintha nem hallanám.
De képtelen vagyok kiverni a fejemből a képet, ahogy felséged lesújt a kardjával.
Nagyon nehéz!
Ne menjen el!
- Ne hagyjon el engem! - Felség!
Az ország és a nép érdekében kérem,
legyen önből jó és bölcs király!
Könyörögve kérem!
Park Sukyeong elment...
Belefáradt a palota életébe.
Most már...
Fél tőlem.
Kíváncsi vagy, kinek a nevét írta a néhai király a végrendelkezésére, ugye?
Azon tűnődsz, jogtalanul ülök-e a trónon, vagy sem.
Egyáltalán nem gondolkozok ezen.
A legkevésbé sem vagyok kíváncsi erre.
A papír üres volt.
Senkinek a nevét nem írta rá.
Ezért...
Széttéptem, mert tudtam, hogy ez még nagyobb zavarodottságot keltene.
Már úgyis elfoglaltam a trónt.
Helyesen tette.
Park Sukyeong magamra hagyott engem,
és Baeka is már csak a királyt látja bennem, nem a bátyját.
Choi Jimong számára pedig nem vagyok más, csak legidősebb bátyám halálának megbosszulója.
Jeong... csupán fivéreink gyilkosaként tekint rám.
Még a saját anyám is tolvajnak tart.
Igazad volt...
A trón... megrémíti és magányossá teszi az embert...
Én itt vagyok.
Nem fogom magára hagyni.
Nahát! Szóval így néz ki a király palotája!
Úrnőm... egy szívességet szeretnék kérni öntől!
Az új király beiktatásával egyidőben néhány udvarhölgyet elbocsátanak a szolgálatából.
Én is köztük vagyok.
Azt mondták, hagyjam el a Damiwont.
Akkor azt hiszem, már nem fogunk olyan gyakran találkozni.
Hová fogsz menni?
Úrnőm, nem segítene nekem, hogy itt maradhassak a palotában?
Kérem, próbálja ezt elérni őfelségénél!
Hogy ment?
Azt ígérte, megkérdezi erről a királyt.
Jól van.
Mindenképpen a Damiwonban kell maradnod!
Nos... ha már így alakult...
Nem mehetnék inkább fenségedhez?
Nem tudom, mikor lesz újra lehetőségem elhagyni a palotát.
Chaeryeong, még oly sok mindenben segíthetsz nekem itt, a palotában!
Amint eljön az ideje, ígérem, magammal viszlek téged!
Az, hogy Csungdzsu függetlenné akar válni, azt jelentené, hogy már nem tartoznának Korjo birodalmához?
Gyanús, ahogy felséged magához ragadta a trónt.
Hogyan szolgálhatnánk felségedet királyunkként?
A hűség alapja a bizalom.
Én is Yu Geungdal unokájaként nőttem fel.
~ Yu királyné apja, Csungdzsu befolyásos nemesura ~
Mindezek ellenére az egész klán ellenem akar fordulni? A király ellen?
El kell gondolkodnia azon, mit gondol majd a többi klán,
ha a királyt még a saját családja sem támogatja!
Szeretnéd megszakítani kettőnk közt a kapcsolatot, Jeong?
Ha a néhai király utolsó kívánsága nyilvánvalóbbá válik,
tudni fogjuk, hogyan tovább.
Valamit kezdenünk kell a Csungdzsu-beli klánnal, különben veszélybe kerülhetünk!
Vagy meg kell mutatnunk nekik, hogyan rendelkezett a néhai király,
vagy szövetkeznünk kell a többi klánnal, akik hasonlóan befolyásosak.
És még most sem... tekint rám fiaként...
Uhi?
Biztos vagyok benne, hogy a király kedvét leli majd ezekben.
Nem túl szerény ajándék ez, cserébe egy új szobáért?
Su...
Ha a saját boldogságom érdekében ártok valakinek,
az előbb-utóbb megbosszulja majd magát, ugye?
Nem érdemelnék majd bocsánatot érte.
Ez így van.
Nem volna szabad ártanod másnak, csak hogy magad megmenthesd.
Mégis...
Úgy érzem, ennyi jár nekünk.
Sok mindenen mentünk keresztül.
A sebeink a csuklóinkon...
Mindössze egy cseppnyi boldogságra vágyunk, mely el tudná fedni ezeket.
Azt hiszem, megbocsátanának nekünk,
még ha kicsit önzőek is voltunk.
Én így gondolok majd erre.
Megtennék, hogy ezeket a szobámba viszik?
Igen.
Végül csak őt választottad.
Azt mondtad, mohó voltam, amiért vágytam a trónra is, és a szerelmedre is.
Mégis a király asszonya lettél.
Hogyan fogadhatnám ezt el?
Ő őszinte volt hozzám.
Bevallotta, hogy se a trónt, se engem nem akart elveszíteni.
Bevallott mindent, még a mohóságát is.
Nem volt más választásom, meg kellett próbálnom megérteni őt.
Mindig is kíváncsi voltam,
miért ragaszkodtál ahhoz, hogy belőlem nem lehet király.
Szerinted... én nem vagyok alkalmas az uralkodásra?
- Nem erről van szó. - Akkor miről?
Wang So herceg állítólag egy király csillaga alatt született.
Őfelsége, a néhai atyjuk is tudta ezt.
Ez nem fenséged hibája.
Ez csupán így természetes, és ez a sorsa.
Egy király csillaga...?
Pusztán egy nyomorult csillag miatt...?
Így természetes...?
És ez a sorsa?
Megígérsz nekem valamit?
Sose vedd le ezt a karláncot!
Ez nem fenséged hibája.
Ez csupán így természetes, és ez a sorsa.
Te... királyné leszel.
Segíteni fogsz nekem?
Senki sem kaphat meg mindent.
Az nem volna igazságos, ugye?
[A víz partjáig sétálok, leülök, és nézem a gyülekező felhőket.]
Kész.
Miért kellett ilyen sokszor leírnom?
Jó okom van rá.
Azt mondtad, kapok majd tőled valamit, amiért berendeztettem neked egy szobát.
Eddig csak gyógyfüves rizst hoztál.
Megette mindet, és egy szemet se hagyott belőle!
Pedig arra készültem, hogy Baeka hercegnek és a csillagjósnak is adok belőle.
Semmi szükség rá, hogy rajtam kívül mással is foglalkozz!
Az mind az enyém volt!
Történt ma valami?
Nem. Miből gondolod?
Többet mosolyog, mint szokott...
Csupán aggódok emiatt...
Ne próbálj mindent megtudni rólam!
Ha ezt így folytatod, annak ellenére, hogy még nem is vagyunk házasok, el akarok majd menekülni előled!
Azért teszem, mert egész nap csak felségedre várok.
Nem dolgozhatnék nappal a Damiwonban?
Oly sok teendő akadna, még ha én magam nem is szolgálnék már fel senkinek.
Emellett Chaeryeong is...
Úgy hallottam, hogy elengedik őt a Damiwonból.
Nem tudná elintézni, hogy maradhasson?
Sehová se mehetne, ha el kellene hagynia a palotát.
Chaeryeong...?
Nem tudom.
Szükségem van Chaeryeongra, hogy ne legyek magányos!
Kérem...! Kérem...!
Jól van, jól van...!
De... nem hinném, hogy a jövőben olyan magányos lennél majd.
Lesznek majd gyermekeink, és fel kell nevelnünk őket!
Gyermekeink...?
Egy orvos hamarosan felkeres majd.
Vigyáznod kell az egészségedre, hogy gyermekeid lehessenek.
Hiszen még nem is vagyunk házasok...!
De felséged máris azt kéri, vigyázzak magamra, és gyerekekről beszél itt nekem...!
Esküvőt szeretnél? Összeházasodhatunk.
Mikor volna hozzá kedved?
Csináljuk, ahogy te szeretnéd!
Nem, nem akarom!
Nem akarod?
Jobban is megkérhetné a kezem...
Korábban azt mondta, az imatoronynál szeretett volna beszélni velem.
Azt hiszi, ostoba vagyok?
Ott akarta megkérni a kezem, nem igaz?
Nem tudom, mikor lesz újra alkalmam elmenni oda.
Most már nem könnyű elhagyni a palotát.
Értem...
Szóval... ha feleségül akarlak venni, úgy kell megkérnem a kezed, hogy az elégedettséggel töltsön el?
Nehezebb dolgom van veled, mint magával a kormánnyal.
Bármit is szeretne mondani, velem őszinte lehet.
Majd én tudatom a királlyal.
A térde nincs jó állapotban.
Nem ápolták megfelelően, miután évekkel ezelőtt megkínozták.
Az állapota mostanra idült betegséggé vált.
Egy nap lehet, hogy nem fog tudni többé járni.
Értem...
Ügyelni fogok erre.
Van azonban valami, ami még ennél is rosszabb.
A szívverése.
A szívverésem?
Ha megerőlteti magát, vagy megijed, úgy érzi, nyomás nehezedik a mellkasára?
Előfordult már, hogy annyira elakadt a lélegzete, hogy elájult tőle?
Igen, nos...
Elfojtja magában a zaklatottságot.
A szívének betegsége mostanra az egész testére kihatott.
Jelen állapotában nem tudom biztosra mondani, meddig élhet még.
Nem tudja biztosra mondani...?
Nem élhetek sokáig?
Kérem, ne aggódjon...
Mondja meg, meddig élhetek még!
Mostantól nagyon fogok vigyázni az egészségemre!
Még csak a húszas éveimben járok...
10 év túlságosan kevés volna!
Ennél kicsit tovább fogok élni!
Vele...
Szeretnék még egy kicsit tovább élni vele...
Miért imádkozol ennyire elhivatottan?
Azért fohászkodsz, hogy a bátyám sokáig uralkodhasson?
Azért imádkozok, hogy a férfias és kedves 14. herceggel újra barátok lehessünk.
Azt mondtad, nem állsz majd senki mellé!
Mégis a 4. fivérem mellé álltál.
Úgy érzem, rútul elárultál.
Ne rossz ember ellen fordítsa a haragját!
Hát már elfelejtette, mit tett a néhai király a legidősebb testvérükkel és a 10. herceggel?
Úgy természetes, hogy király lett a 4. hercegből.
Igen, igazad lehet.
Mégis úgy érzem, hogy akkor kezdtek rossz irányba indulni a dolgok, mikor So visszajött Szongakba.
A fivéreim mindig is viaskodtak a trónért.
De amint So is beszállt ebbe, minden sokkal bonyolultabb és véresebb lett.
Az is vitathatatlan, hogy magához ragadta a trónt.
Félek, hogy mindenkit veszélybe sodor ezzel.
Gondolod, hogy királyné lehet majd belőled?
Királyné?
Nem tudom...
Ezen még nem gondolkoztam különösebben.
Egy királynénak a klánja nevét és más családok befolyását kell felhasználnia arra, hogy támogassa a királyt.
Atyánknak ezért volt annyi felesége.
Ha így haladunk, te csupán egy leszel a király sok hitvese közül.
Tényleg így akarsz élni?
Na és hogy fogsz így tevén lovagolni a sivatagban, vagy óceánokat átszelve távoli vidékekre utazni?
Hiszen ezt akartad, nem?
Ha bármikor ráunnál az életre itt, a palotában, csak szólj!
Ha tényleg el szeretnél menni,
én tudom a módját.
Emlékezni fogok rá.
A 8. herceg látni kívánja felségedet!
Örülök, hogy látlak.
Az udvar többi hivatalnokának nevében jöttem.
A többiek nevében?
Először is...
Azt akarjuk, hogy a 300 000 fős sereg parancsnokának személyét
csakis az udvari hivatalnokok szavazata alapján döntsük el!
Másodszor...
A tartományok klánjai gondoskodjanak a helyi adó beszedéséről!
Egy bizonyos összeget a királyi család rendelkezésére bocsátanánk,
a többivel azonban a klánok szabadon rendelkezhetnének.
Amíg ezekbe beleegyezik,
több támogatója lesz az udvarban.
Mondjak le a katonaságról és a bevételről?
Le akarod vágni a király mindkét szárnyát.
Ha azt képzeled, hogy ilyen fenyegetésekkel hatni tudsz rám,
tévedsz.
Ha nem akar lemondani a szárnyairól,
mit szólna a szívéhez?
A Hvangdzsu-beli Hwangbo-klán esküvőt kínál a király számára!
Tetszik ez a szoba.
Szépen berendezted.
Kérem, mondja el, amiért jött!
Csak ma leszek hajlandó meghallgatni fenségedet.
Nem veszekedni jöttem.
Csak tisztázni akarom, mit is akarunk mi ketten.
Nem tudtam, hogy van még bármi, amit adhatnánk egymásnak.
Én nem kívánok öntől semmit, fenség.
Megengedem, hogy itt maradj, ha ezt szeretnéd.
Ezzel azt akarom mondani, hogy elfogadlak a király asszonyának.
Nem lesz belőled királyi ágyas.
Nem fogok beleavatkozni abba, ki gondoskodjon őfelségéről éjjel és nappal.
Nem tudom, miről beszél.
Nem értem fenségedet.
Én dicsőséget és elismerést akarok!
És azt, hogy az én fiam örökölje majd a trónt.
Feleségül fogok menni a királyhoz.
Én leszek a felesége...
Királyné leszek!
Ha Yeonhwát feleségül veszi, a klánok felséged mellé állnak majd.
A Hwangbo-család erőt ad majd felségednek!
Ne próbálj ezzel megingatni!
Lehet, hogy most már a trónon ülök,
de még mindig egy farkas természete él bennem.
Olyan székben ül, melyet nehéz megkaparintani, és még nehezebb megtartani.
Ott, ahol most ül, tisztában kell lennie azzal,
hogy a befolyásos klánok kétélű fegyvert jelentenek.
Ha sokáig szeretne még ott ülni,
szüksége lesz rájuk.
Már ígéretet tettem valaki másnak, hogy elveszem.
Haesura gondol?
Abból a lányból nem lehet királyné.
Ha én azt mondom, elveszem őt,
akkor az úgy is lesz!
Felséged már bizonyára elfelejtette,
hogy az a lány megvágta a saját karját,
csak hogy ne kelljen férjhez mennie néhai atyánkhoz.
Egy nő, akinek seb található a testén,
nem lehet a király felesége.
Magyar felirat: Brigi (brigichan@hotmail.com)
Angol felirat: DramaFever, ruizaio (Soompi)
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com